English: Thank you, Llywydd. I thank Members for contributing to the debate. I'll try to respond to the variety of points. I might not get through all of them, given the number of specific points made. Just in terms of dealing with the points raised by the committee, I have written to the committee. I don't know if the letter's got to the Chair yet, but I think that will cover the points that have been raised in the reporting points, both about the technical issues and the merits issues as well. So, they'll be all available and on the record. I think I'll just deal with the first point that Mark Reckless made about why we've revoked the original regulations to have a new set of regulations to be amended. That is simply because we think they will be a more coherent scheme of regulations available, making it clearer and more distinct for both Members and the public and people trying to follow the regulations, rather than to continue re-amending the original regulations. When it comes to the points that both Rhun ap Iorwerth and Andrew R.T. Davies made on face coverings, it is a fact that this is a live matter of not just public debate, but these are regular conversations we have with our scientific advisers and with the chief medical officer, about the current state of the evidence, and the evidence being reviewed, and then practice as well. So, in Wrexham Maelor there's a specific situation, and that's why face coverings are now required of people accessing that site. There isn't a need to have Government regulations for that requirement to be real. But we'll continue to review what would happen generally, with the current circulation of coronavirus, but, if there were to be local action, then the potential for further use of face coverings is a matter that could be further reviewed, just as we have done in terms of public transport, where we recognise that not only is there a cross-border issue, but, of course, there is a challenge where, as more people use public transport, social distancing is much more likely to be difficult, and the current advice of the chief medical officer has been to recommend the use of face coverings where social distancing isn't possible. We recognise, actually, that, for simplicity purposes as well, it was the right thing to do to actually make that mandatory on public transport. So, we are continuing to consider evidence of the practical realities of where we are on face coverings, as indeed on a wide range of areas. I do want to address some of the points that Andrew R.T. Davies made about Roald Dahl Plass and other venues. Of course, Roald Dahl Plass, I should say, Presiding Officer, is in my constituency, and I recognise the concern of a range of people who come to Cardiff Bay for leisure and other purposes, and there are challenges in some of the behaviour. That's partly about engagement, but also enforcement. And it's the point about public behaviour, because it's public behaviour that has allowed us to get to the point where we've made further easements, and we may yet get to make more. But it's also public behaviour that provides the greatest risk to continuing to ease the measures that we're still taking to restrict individual and community choices. It's public behaviour that will be the best guard against a further rise in coronavirus through the autumn and the winter. We actually need to not just deal with enforcement where people appear to be breaking the regulations, but also to remind people of the risks of those choices to individuals and people, not just the issues about the litter and anti-social behaviour but, as we go through the autumn and the winter, what that could mean as regards a rise in coronavirus, as we've seen in other countries with low prevalence. That is the reason why, for example, Aberdeen is now in a localised lockdown in Scotland. So, it's a matter for all of us in the choices we make as community leaders. It's a matter for us as individuals within our communities to try to make sure that coronavirus is kept at bay. And, within that, I do think very clearly about the impact on businesses as well as individuals. I would like to see more easements as quickly as possible, as safely as possible, and that's still what the Government is aiming to do. But that is going to be within the context of taking a deliberately cautious approach to keep Wales safe. That requires clarity in our communications, and I do think that whilst the Brexit Party simply oppose the approach we're taking - and they've been consistent in that - even people who disagree with the approach of this Government, I think, would acknowledge that there's been a clear and consistent level of communication in areas where people disagree with us. I think that clarity is really important, and I think that helps the public to understand the rules and make choices about them. In terms of our plan for the future, not only do I have regular meetings with the First Minister, the chief medical officer and our chief scientific advisers, but I've indicated we will be publishing a plan at the start of the autumn, in the early part of the autumn, for preparing for autumn and winter. It was welcome news we'll have more money available. That's been announced today following a statement by myself and the finance Minister. Within that, I'll also be setting out, as the First Minister indicated - ahead of that, rather - the balance between local and national action and what those things will look like. Now, these regulations are, of course, just part of our response to managing the coronavirus pandemic here in Wales and we'll continue to take action to manage the pandemic and protect the public. Taken as a package of measures, these regulations, I believe, are sensible and proportionate. The changes have gone a significant way towards returning to a more normal social and economic life in Wales. It still carries with it an element of risk, but we do not believe that risk is excessive. All of us need to remember that the virus has not gone away and we need to maintain vigilance in following the messages, in particular about social distancing and good hand hygiene, to keep all of us in our families and our communities safe. I look forward to further easing in the time available to us, but I'll also, as will the Government, continue to take every measure possible and necessary to keep the people of Wales safe. And that may yet require us to amend these regulations further to move easements in the opposite direction. But, as I say, I hope we can take further steps to have further easements for every community across the country. I thank Members for contributing to the debate and ask Members to support the regulations before us today.
Welsh: Diolch, Lywydd. Diolch i'r Aelodau am gyfrannu at y ddadl. Fe geisiaf ymateb i'r pwyntiau amrywiol. Efallai na lwyddaf i fynd drwy'r cyfan o ystyried nifer y pwyntiau penodol a wnaethpwyd. O ran ymdrin â'r pwyntiau a godwyd gan y pwyllgor, rwyf wedi ysgrifennu at y pwyllgor. Nid wyf yn gwybod a yw'r llythyr wedi cyrraedd y Cadeirydd eto, ond rwy'n meddwl y bydd yn ymdrin â'r pwyntiau a godwyd yn y pwyntiau adrodd, am y materion technegol a'r materion rhagoriaeth hefyd. Felly, byddant i gyd ar gael ac ar glawr. Rwy'n meddwl fy mod am ymdrin â'r pwynt cyntaf a wnaeth Mark Reckless ynglŷn â pham ein bod wedi dirymu'r rheoliadau gwreiddiol i gael cyfres newydd o reoliadau i'w diwygio. Y rheswm am hynny, yn syml, yw ein bod yn credu y byddant yn set fwy cydlynol o reoliadau i'w gwneud yn gliriach ac yn fwy amlwg i'r Aelodau ac i'r cyhoedd ac i bobl sy'n ceisio dilyn y rheoliadau, yn hytrach na pharhau i ailaddasu'r rheoliadau gwreiddiol. O ran y pwyntiau a wnaeth Rhun ap Iorwerth ac Andrew R.T. Davies ar orchuddion wyneb, mae'n ffaith fod hwn yn fater byw, ac nid yn unig yn destun trafod ymhlith y cyhoedd, ond hefyd yn destun sgyrsiau rheolaidd a gawn gyda'n cynghorwyr gwyddonol a chyda'r prif swyddog meddygol, am sefyllfa bresennol y dystiolaeth, a'r dystiolaeth sy'n cael ei hadolygu, a'r ymarfer hefyd. Felly, yn Ysbyty Maelor Wrecsam, mae yna sefyllfa benodol, a dyna pam y mae angen gorchuddion wyneb bellach ar bobl sy'n mynd i'r safle hwnnw. Nid oes angen cael rheoliadau gan y Llywodraeth er mwyn i'r gofyniad hwnnw fod yn real. Ond byddwn yn parhau i adolygu'r hyn a fyddai'n digwydd yn gyffredinol, gyda lledaeniad cyfredol y coronafeirws, ond pe bai gweithredu lleol, mae'r potensial ar gyfer defnydd pellach o orchuddion wyneb yn fater y gellid ei adolygu ymhellach, yn union fel y gwnaethom gyda thrafnidiaeth gyhoeddus, lle rydym yn cydnabod nid yn unig fod yna faterion trawsffiniol yn codi, ond wrth gwrs, ceir her wrth i fwy o bobl ddefnyddio trafnidiaeth gyhoeddus, ac mae cadw pellter cymdeithasol yn llawer mwy tebygol o fod yn anodd, a chyngor presennol y prif swyddog meddygol yw argymell defnyddio gorchuddion wyneb lle nad yw'n bosibl cadw pellter cymdeithasol. Rydym yn cydnabod, mewn gwirionedd, er mwyn cadw pethau'n syml hefyd, mai gwneud hynny'n orfodol ar drafnidiaeth gyhoeddus oedd y peth iawn i'w wneud. Felly, rydym yn parhau i ystyried tystiolaeth ar realiti ymarferol lle'r ydym arni ar orchuddion wyneb, fel yn wir ar ystod eang o feysydd. Rwyf am fynd i'r afael â rhai o'r pwyntiau a wnaeth Andrew R.T. Davies am Roald Dahl Plass a lleoliadau eraill. Wrth gwrs, dylwn ddweud bod Roald Dahl Plass yn fy etholaeth i, Lywydd, ac rwy'n cydnabod pryder amryw o bobl sy'n dod i Fae Caerdydd at ddibenion hamdden a dibenion eraill, ac mae peth o'r ymddygiad yn heriol. Mae hynny'n ymwneud yn rhannol ag ymgysylltu, ond hefyd â gorfodaeth. Ac ynglŷn â'r pwynt am ymddygiad y cyhoedd, dyna sydd wedi ein galluogi i gyrraedd y pwynt lle rydym wedi llacio ymhellach, ac efallai y gallwn lacio rhagor eto. Ond ymddygiad y cyhoedd hefyd sy'n creu'r risg fwyaf i allu parhau i lacio'r mesurau sy'n dal i fod gennym i gyfyngu ar ddewisiadau unigolion a chymunedau. Ymddygiad y cyhoedd fydd yn gochel orau rhag cynnydd pellach yn lledaeniad coronafeirws drwy'r hydref a'r gaeaf. Mae angen inni ymdrin â gorfodaeth lle mae pobl i'w gweld yn torri'r rheoliadau, ond hefyd mae angen inni atgoffa pobl ynglŷn â risgiau'r dewisiadau hynny i unigolion a phobl, nid yn unig y problemau gyda sbwriel ac ymddygiad gwrthgymdeithasol, ond wrth inni fynd drwy'r hydref a'r gaeaf, beth y gallai hynny ei olygu o ran cynnydd yn lledaeniad y coronafeirws, fel y gwelsom mewn gwledydd eraill lle mae nifer yr achosion yn isel. Dyna'r rheswm pam, er enghraifft, fod Aberdeen bellach dan gyfyngiadau lleol yn yr Alban. Felly, mae'n fater i bob un ohonom yn y dewisiadau a wnawn fel arweinwyr cymunedol. Mae'n fater i ni fel unigolion yn ein cymunedau i geisio sicrhau bod coronafeirws yn cael ei atal. Ac o fewn hynny, rwy'n meddwl yn glir iawn am yr effaith ar fusnesau yn ogystal ag unigolion. Hoffwn weld mwy o gyfyngiadau'n cael eu llacio cyn gynted â phosibl, mor ddiogel ag sy'n bosibl, a dyna'r hyn y mae'r Llywodraeth yn ceisio ei wneud o hyd. Ond mae hynny'n mynd i fod o fewn cyd-destun o weithredu'n fwriadol bwyllog i gadw Cymru'n ddiogel. Geilw hynny am eglurder yn ein cyfathrebu, ac rwy'n credu, er bod Plaid Brexit yn gwrthwynebu'r dull rydym yn ei ddilyn - ac maent wedi bod yn gyson yn hynny - byddai hyd yn oed pobl sy'n anghytuno ag ymagwedd y Llywodraeth hon yn cydnabod y cafwyd lefel glir a chyson o gyfathrebu mewn meysydd lle mae pobl yn anghytuno â ni. Credaf fod eglurder yn bwysig iawn, ac rwy'n credu bod hynny'n helpu'r cyhoedd i ddeall y rheolau a gwneud dewisiadau yn eu cylch. O ran ein cynllun ar gyfer y dyfodol, rwy'n cael cyfarfodydd rheolaidd gyda'r Prif Weinidog, y prif swyddog meddygol a'n prif gynghorwyr gwyddonol, ond rwyf wedi nodi y byddwn yn cyhoeddi cynllun ar ddechrau'r hydref ar gyfer paratoi ar gyfer yr hydref a'r gaeaf. Roedd yn newyddion i'w groesawu y bydd gennym fwy o arian ar gael. Cyhoeddwyd hynny heddiw yn dilyn datganiad gennyf i a'r Gweinidog cyllid. O fewn hynny, byddaf hefyd yn nodi, fel y nododd y Prif Weinidog - cyn hynny, yn hytrach - y cydbwysedd rhwng gweithredu lleol a chenedlaethol a sut olwg fydd ar hynny. Nawr, rhan yn unig o'n hymateb i reoli'r pandemig coronafeirws yma yng Nghymru yw'r rheoliadau hyn wrth gwrs, a byddwn yn parhau i weithredu i reoli'r pandemig a diogelu'r cyhoedd. O'u cymryd fel pecyn o fesurau, credaf fod y rheoliadau'n synhwyrol ac yn gymesur. Mae'r newidiadau wedi mynd gryn ffordd tuag at ddychwelyd at fywyd cymdeithasol ac economaidd mwy normal yng Nghymru. Mae elfen o risg yn gysylltiedig â hyn o hyd, ond ni chredwn fod y risg honno'n ormodol. Mae angen i bob un ohonom gofio nad yw'r feirws wedi diflannu ac mae angen inni ddal ati i ddilyn y negeseuon, yn enwedig ynglŷn â chadw pellter cymdeithasol a hylendid dwylo, er mwyn cadw pob un ohonom yn ein teuluoedd a'n cymunedau yn ddiogel. Edrychaf ymlaen at lacio ymhellach yn yr amser sydd ar gael i ni, ond byddaf hefyd, fel y bydd y Llywodraeth, yn parhau i roi pob mesur sy'n bosibl ac yn angenrheidiol ar waith er mwyn cadw pobl Cymru yn ddiogel. Ac efallai y bydd hynny'n golygu bod angen inni ddiwygio'r rheoliadau hyn ymhellach er mwyn symud y llacio i'r cyfeiriad arall. Ond fel y dywedaf, gobeithio y gallwn roi camau pellach ar waith i sicrhau bod y cyfyngiadau'n cael eu llacio ymhellach i bob cymuned ar draws y wlad. Diolch i'r Aelodau am gyfrannu at y ddadl a gofynnaf i'r Aelodau gefnogi'r rheoliadau sydd ger ein bron heddiw.